دروز کے مقدس مقامات

دروز کے مقدس مقامات مشرقِ وسطیٰ کے مختلف علاقوں میں موحد دروز برادری کے تقریباً 130 مقدس مقامات اور مزارات موجود ہیں۔ ان میں سے تقریباً 70 اسرائیل میں، 40 لبنان میں، 16 شام میں اور ایک مقام اردن میں واقع ہے۔ یہ مقدس مقامات اور مزارات اکثر دیہاتوں کے اندر، پہاڑوں کی چوٹیوں پر، غاروں میں، چشموں اور پانی کے چشموں کے قریب واقع ہوتے ہیں۔الأماكن المقدسة لدى الموحدين الدروز  
دروزی طریقت کے ان بیشتر مقامات کا تعلق اُن شخصیات سے ہے جنہیں مذهب التوحید میں روحانی و مذہبی اہمیت حاصل ہے یا وہ ان شخصیات کی مدفون جگہیں ہیں۔ ان مقامات کو نہ صرف مذہبی وقار حاصل ہے بلکہ یہ دروزی برادری کی تہذیب و ثقافت میں بھی اہم مقام رکھتے ہیں اور ان سے دروزی دینی تہوار بھی جُڑے ہوئے ہیں۔

 ممالک کے اعتبار سے 
 اسرائیل 
تصغیر|200px|ضريح أبو إبراهيم في دالية الكرمل.
دالية الکرمل میں واقع ابو ابراہیم کا مزار ان دروزی مزارات میں شامل ہے جنہیں خاص تقدس حاصل ہے۔
اسرائیل میں دروز برادری کے لیے سب سے اہم مذہبی مقام حضرت شعیب علیہ السلام کا مزار ہے، جو حطین نامی گاؤں کے قریب واقع ہے۔ عقیدے کے مطابق یہ وہی مقام ہے جہاں حضرت شعیب دفن ہیں۔ دروز برادری میں یہ مزار سب سے زیادہ متبرک سمجھا جاتا ہے اور ہر سال 25 سے 28 اپریل تک یہاں باقاعدہ سالانہ زیارت اور اجتماع منعقد ہوتا ہے۔Dana, Nissim. (2003). The Druze in the Mi le East: Their Faith, Leadership, Identity and Status Sussex Academic Press, pp. 28–30. 

دوسرا اہم ترین مزار کفریاسف میں مقام حضرت خضر علیہ السلام ہے، جو مذهب التوحید میں ایک مرکزی نبی کی حیثیت رکھتے ہیں۔ اس کے بعد حُرفیش گاؤں میں واقع مقام حضرت سبلان علیہ السلام کو بھی بڑی عقیدت حاصل ہے۔
دیگر اہم مزارات میں شامل ہیں:
مقام ابو ابراہیم (دالية الکرمل): ابو ابراہیم کو دروز ایک نبی مانتے ہیں، جو فاطمی خلیفہ الحاکم بأمر الله کے دور (11ویں صدی) میں دعوتِ توحید کے بڑے داعی تھے۔
مقام الست سارہ (کسرى گاؤں): 11ویں صدی میں دروزی دعوت کے دوران نمایاں خاتون شخصیت۔
مقام الشیخ الفاضل (کفرسميع گاؤں)
مقام سیدنا عبد الله (عسفیا قصبہ)
 لبنان 
200px|تصغیر|يسار|مقام حضرت ایوب علیہ السلام، قضاء الشوف
لبنان میں دروز برادری کے اہم مقدس مقامات میں مقام الامیر السید (بلدہ عَبیه) کو نمایاں حیثیت حاصل ہے۔ اس کے علاوہ مقام حضرت ایوب علیہ السلام بھی انتہائی اہمیت کا حامل ہے، جو قضاء الشوف کے علاقے میں نیحا نامی گاؤں میں ایک بلند پہاڑ کی چوٹی پر واقع ہے (سطحِ سمندر سے 1400 میٹر بلند)۔ دروزی روایت کے مطابق حضرت ایوب کی پیدائش جبل الدروز کے عدس گاؤں میں ہوئی تھی اور ان کا یہ مقام اسی یاد میں تعمیر کیا گیا ہے۔
اسی طرح مقام شَملیخ بھی نہایت قابلِ احترام ہے، جو شارون نامی لبنانی قصبے کے قریب ایک پہاڑ کے دامن میں واقع ہے، جہاں دروزی بزرگ المولى بہاء الدین نے دمشق کی طرف ایک مذہبی مشن کے سفر کے دوران ایک رات چند موحدین کے ساتھ قیام فرمایا تھا، جس کی یاد میں یہ مقام قائم کیا گیا۔أهم المقامات الدينية لدى طائفة الموحّدين! .مالك صلالحة. خلوات البياضة. مجلة العمامة. العدد 116. رابط موقع الانترنت. 

لبنان میں دروزیوں کا سب سے بڑا روحانی مرکز خَلَوَات البیاضہ ہے، جو ایک بلند مقام پر واقع ہے۔ یہاں سے جنوبی سمت میں جلیل کے پہاڑ (اسرائیل) اور مغرب میں بحرِ روم تک کے پہاڑ، نیز مشرق میں سہل بقاع اور جبل الشیخ کا منظر دکھائی دیتا ہے۔
یہ جگہ مختلف ممالک کے دروزیوں کے لیے عبادت و اجتماع کا مرکز سمجھی جاتی ہے اور یہاں لبنان، شام، اردن اور تاریخی فلسطین کے دروز خاندانوں کے لیے علاحدہ عبادت گاہیں (خلوات) موجود ہیں۔ اس مقام کو "خلوات البیاضہ" اس لیے کہا جاتا ہے کہ یہاں "دلوں کو سفید (صاف) اور پاک" کیا جاتا ہے۔تعرف على تراث الموحدين الدروز. موقع الجنوبية. 17 مايو، 2012. الرابط. "أماكن العبادة في لبنان"، الجمهورية اللبنانية، وزارة السياحة، 2006.
 شام 
تصغیر|200بك|يسار|محافظہ السویداء میں دروزی سیدنا مسیح علیہ السلام کا مقام۔
شام میں دروزیوں کے مقدس مقامات میں سب سے اہم مقام سیدنا المسیح الدرزی ہے، جو محافظہ السویداء میں واقع ہے۔ یہ مقام تین دیہات — مَفعَلَة، نَمرَة اور الطَّیبَة — کے درمیان ایک بلند پہاڑی پر واقع ہے۔ دروزی روایت کے مطابق حضرت عیسیٰ علیہ السلام (جنہیں وہ "السید المسیح" کے لقب سے یاد کرتے ہیں) نے اس جگہ پناہ لی تھی اور اپنے شاگردوں کے ساتھ یہاں ایک خفیہ عبادت و تعلیم کی مجلس قائم کی تھی۔

اس کے علاوہ ایک اور اہم مقام "عين الزمان" ہے، جو جبل الدروز میں السویداء شہر کے قریب واقع ہے۔ یہ مقام ایک منہدم شدہ قدیم خانقاہ کے آثار پر تعمیر کیا گیا تھا، غالباً فرانسیسی انتداب (نوآبادیاتی دور) سے پہلے۔ اس مقام پر کئی حجرے (کمروں) کے علاوہ متعدد پتھری مجسمے موجود ہیں، جنہیں دروزی مذہب میں تاریخی اور روحانی اہمیت حاصل ہے۔
 زیارت 
تصویر چھوٹی 200px|تصغیر|بائیں|دروز مقامِ نبی شعیب کی زیارت کے دوران، حطین میں۔
دروزی زائرین مقامِ نبی شعیب، حطین میں زیارت کے دوران۔
دروزی مذہب میں عبادت کے مقامات کو "خَلوت" یا "خَلَوات" کہا جاتا ہے۔ موحدون دروز وقتاً فوقتاً اپنے مقدس مقامات پر حاضری دیتے ہیں، جسے مذہبی اصطلاح میں "زیارت" کہا جاتا ہے۔ ان زیارات کی دو اقسام ہیں:
اوّل: عوامی زیارات، جو تمام دروزی برادری کے لیے مقررہ سالانہ تاریخوں یا عیدوں کے ایام میں کی جاتی ہیں۔
دوم: انفرادی یا خاندانی زیارات، جنہیں افراد اپنے خاندانوں کے ساتھ موزوں وقت پر انجام دیتے ہیں۔

زیارت کی ایک نمایاں مثال مقامِ نبی شعیب کی زیارت ہے، جو دروزی برادری کا ایک مذہبی میلہ بھی شمار ہوتا ہے۔ یہ زیارت ہر سال 25 سے 28 اپریل کے درمیان کی جاتی ہے اور اسرائیل میں اسے باضابطہ طور پر قومی تعطیل کے طور پر تسلیم کیا گیا ہے۔
یہ جشن 25 اپریل کو شروع ہوتا ہے اور 28 اپریل کو اختتام پزیر ہوتا ہے، جس میں اسرائیل کی مختلف مذاہب سے تعلق رکھنے والے مذہبی رہنما، سیاسی قائدین (بعض اوقات وزیرِ اعظم بھی) شرکت کرتے ہیں اور دروزی برادری کو اس موقع پر مبارکباد دیتے ہیں۔Druze Revered Sites in Palestine: Jethro's Tomb 

جبلِ کرمل، علاقہ جلیل اور وادیِ جولان سے آئے ہوئے دروزی مشائخ اس موقع کو مذہبی معاملات پر تبادلۂ خیال کے لیے بھی استعمال کرتے ہیں۔

 حوالہ جات 

زمرہ:دروز
زمرہ:باب مذہب/متعلقہ مضامین